**Aluetoiminnan toimintasuunnitelma 2023**

**Pohjanmaa**

**1. Yleistä**

Ratsastajainliiton toiminta on jakaantunut maantieteellisesti kahdeksalle alueelle. Alueilla on omat, alueiden ratsastusseurojen ja jäsentallien valitsemat jaostot, joiden tehtävä on edustaa liittoa paikallistasolla ja hoitaa alueille nimettyjä tehtäviä. Alueet toimivat Ratsastajainliiton alaisina jaostoina, eivätkä ole rekisteröityjä yhdistyksiä.   
  
Aluejaostoon kuuluvat puheenjohtaja, 7-9 varsinaista jäsentä, 0-2 varajäsentä sekä mahdollisia ulkopuolisia asiantuntijoita. Aluejaostot kokoontuvat 6-12 kertaa vuodessa. Aluejaostojen apuna toimivat liiton työntekijät palvellen alueiden jäsenistöä.

Alueiden puheenjohtajisto (APU) kokoontuu yhteisten asioiden käsittelemiseksi vähintään neljä kertaa vuodessa. Alueiden vastuuhenkilöitä on myös muissa liiton työryhmissä. Kaikki aluejaostot kokoontuvat kerran vuodessa yhteistapaamiseen, jonka järjestelyvastuu kiertää vuosittain. Tapaaminen järjestetään tammi–helmikuun vaihteessa. Vuoden 2022 tapaamisen järjestelyistä vastaa Kaakkois-Suomen alue.

Alueiden tehtäviä ovat koulutusten ja seurakohtaamisten järjestäminen, alueellisen kilpailutoiminnan hallinnointi, alueellisen liittovalmennusten järjestäminen sekä alueellinen tiedotus. Alueilla voi lisäksi olla omia projekteja. Alueet toteuttavat toiminnassaan Ratsastajainliiton vuosittaista teemaa. Vuoden 2022 teema on Arvokas Yhteisö.

Toimintansa aluejaosto kattaa pääsääntöisesti aluekilpailuluvista saatavilla maksuilla ja Ratsastajainliitolta saatavilla perustuella sekä harraste- ja seuratoiminnan tuilla.

**2. Seura- ja harrastetoiminta**

Aluejaostot vastaavat liiton seura- ja harrastetuen myöntämisestä alueella järjestettäviin, kaikille avoimiin koulutuksiin ja tapahtumiin harrastetukijärjestelmän mukaisesti. Järjestelmä määrittelee raamit tilaisuuksille, joihin tukea voidaan myöntää. Järjestäjänä tapahtumissa voi olla aluejaosto, seura tai jäsentalli.

Alueelliset seuravastaavat, Seuratoiminnan ohjausryhmän (STORY) aluevastaavat sekä Nuorten Päättäjien edustaja kokoontuvat säännöllisesti käsittelemään ja edistämään seura- ja harrastetoiminnan asioita.

*Pohjanmaan aluejaosto tekee yhteistyötä hevosjalostusliittojen sekä muiden hevosalan toimijoiden kanssa*

*järjestämällä mm. yhteisiä koulutuksia. Jaosto järjestää tapahtumia ja koulutuksia, jotka mm. edistävät hevosen*

*hyvinvointia. Aluejaosto järjestää seuratapaamisia ja jaoston jäsenet ovat käytettävissä mm. seurakäyneille.*

*SRL Pohjanmaalla on nuorisotiimi 14-28- vuotiaille. Nuorisotiimi osallistuu erilaisten nuorille suunnattujen tapahtumien järjestämiseen sekä vie tietoa nuorisotoiminnasta ja sen järjestämisestä seuroissa alueen seuroille.*

**3. Kilpailutoiminta**

Aluejaostot järjestävät kilpailujärjestelmää ja -sääntöjä koskevia koulutuksia ja ovat mukana kilpailutoiminnan organisoinnissa ja neuvonnassa kilpailujärjestelmän mukaisesti. Alueet tukevat kilpailuiden järjestämistä muun muassa vuokraamalla alueen seuroille ATU-ajanottolaitteita tai muuta kalustoa.

*Pohjanmaan alueella seurojen käytettävissä ovat ATU- ja ALGE- ajanottolaitteet, 2016-2018 uusittu estekalusto ja kouluradan aidat sekä kirjaimet, valjakkokeilat, kuitukenttälana ja sen kuljettamiseen soveltuva peräkärry. Aluejaostolta on haettavissa kilpailunjärjestämistukia.*

Alueilla järjestetään henkilökohtaisia aluemestaruuksia ja alueen seurojen välisiä joukkuemestaruuskilpailuja este- ja kouluratsastuksessa, sekä mahdollisuuksien mukaan myös kenttä-, para-, lännen-, matka- ja islanninhevosten askellajiratsastuksessa sekä vikellyksessä ja valjakkoajossa. Pienten lajien alue- ja aluejoukkuemestaruudet voidaan järjestää yhteistyössä alueiden kesken. Alueella järjestetään myös mm. aikuismestaruuksia ja hevostaitokilpailuja. Alueet antavat järjestettäväksi valtakunnallisia alueiden välisiä joukkuemestaruuskilpailuja ja lähettävät joukkueitaan kilpailemaan niissä. ja vuonna 2022 alueet järjestävät yhteiset hevostaitomestaruudet.

*SRL Pohjanmaa järjestää vuonna 2023 mm. ponipokaalin, taitomestaruudet, tuntiratsastajien mestaruudet, aikuismestaruudet sekä seitsemän erilaista cup-kilpailusarjaa.*

*Alue laatii ja julkaisee kilpailukalenterin seurojen hakemusten perusteella ja myöntää alueen arvokilpailuille järjestämisoikeudet. Alue hyväksyy aluekilpailupäivämäärät ja julkaisee kutsut Kipassa.   
Alue määrittelee ratsastettavat aluemestaruusluokat ja tasot, ja tukee alueen arvokilpailuja ja myös muita valikoituja luokkia hallituksessa vuosittain vahvistettavalla tavalla.*

Alueet palkitsevat vuoden parhaita ratsukoitaan tai ratsastajiaan saavutettujen rankingpisteiden perusteella.

**4. Valmennustoiminta**Osana Ratsastajainliiton valmennusjärjestelmää aluejaostot toteuttavat alueellista liittovalmennusta este-, koulu- ja kenttäratsastuksessa. Myös muiden lajien valmennusta voidaan järjestää. Valmennuksen tavoitteena on ensisijaisesti tukea motivoituneita poni- ja junioriratsastajia sekä nuoria hevosia. Alueet järjestävät kaikkien lajien yhteisiä kuivaleirejä valmennettaville.

*Pohjanmaan aluevalmentajana toimii Anu Korppoo kouluratsastuksessa. Kenttä- ja esteratsastusvalmennus ei toteudu.*

**5. Koulutustoiminta**Aluejaostot voivat järjestää vuoden aikana koulutuksia seuraavista aihealueista.

Koulutukset jäsenistölle ja seuratoimijoille:  
Hevoskerhon ohjaajien kurssit  
Muut nuorisotapahtumat   
Seurojen puheenjohtajien tapaamiset

Seurojen nuorisovastaavien tapaamiset  
Seurakohtaamiset  
Hevostaitokoulutukset  
Oheisliikunnan koulutukset ja tapahtumat

Toimihenkilökoulutukset:  
Lisenssikoulutukset estetuomareille, ratamestareille, IV-, IVK- ja V-koulutuomareille ja stewardeille

Estetuomari-, ratamestari- ja stewardikurssit

Tarvittaessa muut toimihenkilökoulutukset

Kilpailutoiminnan koulutukset:  
Sääntökoulutukset  
Kipa-, Equipe- ja ATU-koulutukset  
Kilpailunjärjestämiskoulutukset  
Turvallisuuspäällikkökoulutukset

*SRL Pohjanmaa järjestää ratsastajille sääntökoulutuksen sekä kilpailunjärjestäjille koulutuksia.*

*Lisenssikoulutus toimihenkilöoikeuksien päivittämiseen järjestetään tuomareille, stewardeille ja ratamestareille. Alue voi järjestää myös uusien toimihenkilöiden koulutuksia SRL:n koulutussuunnitelman mukaisesti, mukaan lukien hevos- ja ponikerhon ohjaajakoulutuksia. Alue järjestää yhteistyössä alueen seurojen kanssa mm. hevosen hyvinvointiin, hevosmiestaitoihin ja ratsastajan oheisliikuntaan liittyviä koulutuksia ja tilaisuuksia. Turvallisuutta kilpailuissa ja kaikessa harrastamisessa edistetään mm. järjestämällä ensiapukoulutuksia ja turvallisuuspäällikkökoulutus.*  
**6. Viestintä**

Kullakin alueella on oma sivunsa osana Ratsastajainliiton nettisivuja. Alueiden sivuilla voidaan julkaista myös seurojen ja tallien tiedotteita, uutisia, tapahtumailmoituksia ja artikkeleita. Alueet tiedottavat toiminnastaan myös omien sosiaalisen median kanaviensa kautta. Alueiden toimintaa tuodaan esille Ratsastajainliiton Hippos-lehdessä ja some-kanavissa.

*Pohjanmaan alueella on oma Pohjan Potku –sähköinen tiedote, Facebook sivu ”Pohjanmaan Ratsastusjaosto”, Instagram-sivu ”srl­\_pohjanmaa” sekä nuorisotiimillä Instagram-sivu ”@srlnuorisotiimipohjanmaa”.*